F-श्रेणी क्षुद्रग्रह
F-श्रेणी क्षुद्रग्रह (F-type asteroid) B-श्रेणी क्षुद्रग्रहों की तरह के असाधारण कार्बन-युक्त क्षुद्रग्रह होते हैं। इनमें और B-श्रेणी के क्षुद्रग्रहों में यह मुख्य अंतर है कि इनके वर्णक्रम में जल की उपस्थिति न के बराबर होती है जबकि B-श्रेणी के क्षुद्रग्रहों में जल (बर्फ़) का संकेत मिलता है। फिर भी इन दोनों का अंतर बहुत कम है और जहाँ थोलेन श्रेणीकरण इन्हें अलग श्रेणियों में बताता है वहाँ SMASS श्रेणीकरण F-श्रेणी हटाकर उसके सारे क्षुद्रग्रहों को B-श्रेणी में ही सम्मिलित कर लेता है।